Дубляны (Самбірскі раён)

Дубляны () — пасёлак гарадскога тыпу Самбірскага раёна Львоўскай вобласці Украіны. Адміністрацыйны цэнтр Дублянскай пасялковай аб’яднанай тэрытарыяльнай абшчыны, утворанай 12 жніўня 2015 года шляхам аб’яднання Дублянскага пасялковага і Вялікаазімінскага і Лукаўскага сельскіх саветаў Самбірскага раёна.

 Геаграфія 
Дубляны размешчаны ў 76 км на паўднёвы захад ад абласнога цэнтра — горада Львоў і ў 15 км на ўсход ад раённага цэнтра — горада Самбір. Знаходзяцца Дубляны ў басейне верхняга Днястра на рацэ Варыцінь, якая ўпадае ў раку Быстрыца — правы прыток Днястра.

 Гісторыя 
Паводле падання, назва мястэчка паходзіць ад дубовых лясоў, якіх калісьці было шмат у гэтай мясцовасці. Першае пісьмовае згадванне аб Дублянах адносіцца да 12 снежня 1432 года. Менавіта ў той дзень у горадзе Ланцуце (цяпер Польшча) кароль Уладзіслаў Ягайла зацвердзіў грамату аб дараванні Самбірскаму старасце Пятру Адравонжу 8 палёў у Дублянах.

Аж да 1772 года Дубляны былі не шараговым мястэчкам, а цэнтрам ключа, таму мелі на сваёй тэрыторыі двор, дзе знаходзілася адміністрацыя, якая збірала павіннасці з усіх навакольных вёсак Дублянскага ключа.

У выніку першага падзелу Польшчы, які быў падпісаны 5 жніўня 1772 года, мястэчка адышло да Аўстрыйскай імперыі і стала камеральным, г. зн. належным да дзяржаўнай казны (камеры). Адміністрацыйнае дзяленне было зменена, і мястэчка належала цяпер да Самбірскай акругі (цыркулу), а ўжо па новым падзеле 1856 года яно стала належаць да Львоўскага ваяводства і да Самбірскага павету. у 1895 годзе ў выніку неўраджаю ў мястэчку памерла ад голаду 40 сем’яў. У 1902 годзе ў выніку дажджоў ураджай загінуў на палях.

У 1934—1939 гг. мястэчка было цэнтрам гміны Дубляны Самбірскага павета Львоўскага ваяводства.

У 1940—1941 і 1944—1959 гг. было цэнтрам Дублянскага раёна Драгобыцкай вобласці.

У 1941 годзе пасёлак акупаваны нямецкімі войскамі. Вясной 1944 года гітлераўцы прывезлі 20 закладнікаў, якія былі звязаны па 5 чалавек калючым дротам, і расстралялі іх у цэнтры мястэчка. У 1963 годзе на гэтым месцы ўстаноўлены абеліск.

У савецкія часы да мястэчка далучана былая нямецкая калонія Кранцберг () — цяпер гэта паўднёвая частка пасёлка (на правым беразе ракі Прут).

 Насельніцтва 
Насельніцтва Дублян (на 1 студзеня 2020 года) складае 1688 жыхароў.

Дынаміка колькасці насельніцтва ў ДублянахУкраїна / Ukrajina

 Крыніцы 

Катэгорыя:Пасёлкі гарадскога тыпу Львоўскай вобласці
Катэгорыя:Населеныя пункты Самбірскага раёна